**projektas**

**reg. Nr. T-153**

**2.20. darbotvarkės klausimas**

**Pasvalio rajono savivaldybės taryba**

**Sprendimas**

DĖL Pasvalio rajono **SAVIVALDYBei nuosavybės teise priklausančio turto PARDAVIMO**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 1 ir 2 dalimis, Lietuvos Respublikos civilinio kodekso 4.79 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 2 punktu, 21 straipsnio 2 dalimi, įgyvendindama Valstybės ir savivaldybių nekilnojamųjų daiktų pardavimo viešame aukcione tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“ (su visais aktualiais pakeitimais), 19 punktą, Viešame aukcione parduodamo Pasvalio rajono savivaldybės nekilnojamojo turto ir kitų nekilnojamųjų daiktų sąrašą, patvirtintą Pasvalio rajono savivaldybės tarybos 2014 m. gruodžio 19 d. sprendimu Nr. T1-257 ,,Dėl Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašo patvirtinimo“ (Pasvalio rajono savivaldybės tarybos 2022 m. kovo 30 d. sprendimo Nr. T1-66 redakcija), Pasvalio rajono savivaldybės taryba nusprendžia:

1. Parduoti *(duomenys neskelbtini)* Pasvalio rajono savivaldybei nuosavybės teise priklausančią 1751/10000 dalį pastato – gyvenamojo namo, esančio *(duomenys neskelbtini)*., Pasvalio apyl. sen., Pasvalio r. sav. (unikalus Nr. *(duomenys neskelbtini)*, bendras pastato plotas – 130,81 kv. m) už 540,00 eurų.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto pirkimo–pardavimo sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vyriausioji specialistė

Virginija Antanavičienė

2022-08-03

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

DĖL Pasvalio rajono **SAVIVALDYBei nuosavybės teise priklausančio turto PARDAVIMO**

2022 m. rugpjūčio 3 d.

Pasvalys

1. **Sprendimo projekto rengimo pagrindas.**

 Valstybės ir savivaldybių nekilnojamųjų daiktų pardavimo viešame aukcione tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178, 19 punkte numatyta: jeigu valstybės ar savivaldybės nekilnojamasis turtas bendrosios dalinės nuosavybės teise priklauso keliems bendraturčiams, aukciono organizatorius Lietuvos Respublikos civilinio kodekso 4.79 straipsnio nustatyta tvarka turi pateikti bendraturčiams rašytinį pranešimą apie ketinimą aukcione parduoti savo nekilnojamojo turto dalį. Pasvalio rajono savivaldybės administracija kreipėsi į Pasvalio rajono notaro 1-ąjį biurą dėl pareiškimo persiuntimo bendrasavininkei *(duomenys neskelbtini)* apie ketinimą parduoti Pasvalio rajono savivaldybei nuosavybės teise priklausančią 1751/10000 (22,90 kv. m) dalį gyvenamojo namo, *(duomenys neskelbtini)* Pasvalio apyl. sen., Pasvalio r. sav. 2022 m. birželio 28 d. Administracija gavo raštišką bendrasavininkės *(duomenys neskelbtini)*sutikimą pirkti 1751/10000 dalį gyvenamojo namo, *(duomenys neskelbtini)* Pasvalio apyl. sen., Pasvalio r. sav., už nepriklausomo turto vertintojo nustatytą kainą – 540,00 Eur.

**2. Sprendimo projekto tikslai ir uždaviniai.**

Šio sprendimo tikslas – parduoti Pasvalio rajono savivaldybei nuosavybės teise priklausančią 1751/10000 dalį gyvenamojo namo, *(duomenys neskelbtini)* Pasvalio apyl. sen., namo bendrasavininkei *(duomenys neskelbtini)***.**

**3. Kokios siūlomos naujos teisinio reguliavimo nuostatos ir kokių rezultatų laukiama.**

 Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo, atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė